Bartók Béla úti Általános Iskola

Sétatér-utcai Magyar Állami Általános Iskola (1948-1975)

Sétatér-utcai állami elemi iskola (1901-1948)

1897-98: az iskola történetének első tanéve, 170 tanulóval és négy tanítóval. ekkor Szigetvár utcai iskolának hívták. Az avatóünnepséget összekapcsolták az I. Ferenc József által, tíz magyar történelmi személy köztéri szobrának elkészítésére irányuló megbízás méltatásával. Az 1898/99-es tanévben Szigetvári külvárosi iskola néven, már állami iskolaként működött tovább, a város többi népiskolájához hasonlóan.

1900/01-es tanévben kapta a Sétatér-utcai iskola nevet. A növekvő tanuló létszám miatt szükségessé vált az iskola bővítése.

1909. november 30-án adták át az új épületet, mely egy év alatt épült fel. Négy tanteremből, tanítói szobából, és altiszti lakrészből állt. 1910-ben két tantermet bérelt az iskola a cseri városrészben.

1914-18: az első világháború alatt, az iskola épületét kórházzá alakították, itt tanítani nem lehetett. A diákokat elosztották a környék iskoláiban. 1918 októberében ismét volt tanítás az iskolában, bár a katonaság az épületet elhasználta.

1928: az iskola régi épületét lebontották, helyére négy tanteremből, szertárból, könyvtárból és tanítói szobából álló épületet húztak, tágas folyosóval. 1932-ben szervezték az első tornaünnepélyt. 1935-ben megalakult az iskolában a vöröskeresztes csoport. 1937 októberében alakult cserkészcsapat az iskolában. 1944-ben a szovjet vörös hadsereg elfoglalta az iskolát. A front elvonulása után az iskolai élet újraindult.

1948: megkezdődött az iskolai élet átpolitizálása. 1949-ben megépült a Szentkereszt templom, az igazgatói lakás és az iskola telkének egy részén. 1953-ban az iskola zsúfolttá vált, a felső épületet átalakították, emeletessé. Ekkor kezdődött a tornaterem építése is.

1967-68: A töröcskei majd később a
zselickislaki tagiskola felső tagozatos diákjai is a Sétatér utcai iskolába jártak. Ekkor került sor az épület utolsó nagy átalakítására. Az 1970-es években az úttörőmozgalom kihatott az egész iskolai életre. Az úttörőcsapat kiváló eredményeket ért el, szaktárgyi versenyeken, technikai és tudományos szemléken. 1975-ben az iskola új nevet kapott, Bartók Béla Úti Általános Iskola.

1986: a tanulók létszáma elérte a 900-at. Az iskola minden nagyobb helyiségét tanteremnek rendezték be. Az 1989/90-es tanévtől megszűnt az úttörőcsapat, létrejött a diáktanács. 1993-ban létrehoztak egy alapítványt „Művelt, Egészséges Gyermekekért” néven. Az 1995/96-os tanévtől a tanulók létszáma csökkenni kezdett. 1998. június 5-én
tartották az egész város számára az úgynevezett DADA napot (dohányzás-, alkohol-, drog-, AIDS elleni küzdelem).

2010-ben az iskola bezárta kapuit, helyére 2015-ben a Magyar Nemzeti Levéltár Somogy Megyei Levéltára költözött.

## Felhasznált források:

1. ↑ Nagy Zoltán: "Hogy Kaposvárott oskolák álléttassanak..." Kaposvár, 2016. p. 40.
2. ↑ Halászné Prokop Gizella: A kaposvári Bartók Béla Úti Általános Iskola története, 1897-1999 [Szakdolgozat] p. 6-7.
3. ↑ Halászné Prokop Gizella: A kaposvári Bartók Béla Úti Általános Iskola története, 1897-1999 [Szakdolgozat] p. 7.
4. ↑ Halászné Prokop Gizella: A kaposvári Bartók Béla Úti Általános Iskola története, 1897-1999 [Szakdolgozat] p. 10.
5. ↑ Halászné Prokop Gizella: A kaposvári Bartók Béla Úti Általános Iskola története, 1897-1999 [Szakdolgozat] p. 11-12.
6. ↑ Halászné Prokop Gizella: A kaposvári Bartók Béla Úti Általános Iskola története, 1897-1999 [Szakdolgozat] p. 14-18.
7. ↑ Halászné Prokop Gizella: A kaposvári Bartók Béla Úti Általános Iskola története, 1897-1999 [Szakdolgozat] p. 20-24.
8. ↑ Halászné Prokop Gizella: A kaposvári Bartók Béla Úti Általános Iskola története, 1897-1999 [Szakdolgozat] p. 28-29.
9. ↑ Halászné Prokop Gizella: A kaposvári Bartók Béla Úti Általános Iskola története, 1897-1999 [Szakdolgozat] p. 31.
10. ↑ Halászné Prokop Gizella: A kaposvári Bartók Béla Úti Általános Iskola története, 1897-1999 [Szakdolgozat] p. 32-36.
11. ↑ Vas András: Az alapkő örökre a falakban marad, költözik a somogyi levéltár http://www.sonline.hu/somogy/kozelet/az-alapko-orokre-a-falakban-marad-koltozik-a-somogyi-leveltar-593689/
12. ↑ SomogyTV: Az utolsó ballagás - bezárta kapuit a Bartók iskola http://www.somogytv.hu/cikkek/70535

## Weboldalak, online források:

* A Hungaricana e-gyűjteményében: http://bit.ly/29KWFzc
* KaposvárMost.hu portálon: http://kaposvarmost.hu/kereses?tag=bartok-bela-uti-altalanos-iskola
* http://docplayer.hu/1929057-A-kaposvari-bartok-bela-uti-altalanos-iskola-hazirendje.html

## A Bartók Béla úti Általános Iskoláról a Takáts Gyula könyvtár állományában:

* Cikkek: http://bit.ly/1OmB4th
* Könyvek, könyvrészletek: http://bit.ly/1OXoJBr

## Ajánlott irodalom:

* Halászné Prokop Gizella: A kaposvári Bartók Béla Úti Általános Iskola története, 1897-1999. [Szakdolgozat] Kaposvár :CsVMTF, 1999. 68 p.
* Lévai József György: Egy elemi iskolai néptanító emlékére :Melich Andor. In: Somogyi Honismeret 2010. 2. sz. p. 74-75.
* Márkus Kata: Utoljára csengettek ki a Bartókban. In: Somogyi Hírlap. 2010. 138. sz. 06. 16. p. 1., 3.